CELEX: 62012CN0312
Language: hu
Date: 2012-06-28 00:00:00
Title: C-312/12. sz. ügy: A tribunal de travail de Huy (Belgium) által 2012. június 28-án benyújtott előzetes döntéshozatal iránti kérelem — Agim Ajdini kontra État belge, Service des allocations aux handicapés

22.9.2012   
            
            
               HU
            
            
               Az Európai Unió Hivatalos Lapja
            
            
               C 287/20
            
         A tribunal de travail de Huy (Belgium) által 2012. június 28-án benyújtott előzetes döntéshozatal iránti kérelem — Agim Ajdini kontra État belge, Service des allocations aux handicapés
   (C-312/12. sz. ügy)
   2012/C 287/37
   Az eljárás nyelve: francia
   
      A kérdést előterjesztő bíróság
   
   Tribunal de travail de Huy
   
      Az alapeljárás felei
   
   
      Felperes: Agim Ajdini
   
      Alperes: État belge, Service des allocations aux handicapés
   
      Az előzetes döntéshozatalra előterjesztett kérdések
   
   
               1.
            
            
               Összeegyeztethető-e az uniós joggal, és különösen az Európai Unió Alapjogi Chartájának (2000/C 364/01) 20., 21. és 26. cikkével a fogyatékkal élő személyek ellátásairól szóló, 1987. február 27-i törvény 4. cikke, amennyiben az kizárólag állampolgársága alapján kizárja a fogyatékkal élők ellátásaiból azt a külföldi személyt, aki jogszerűen tartózkodik Belgiumban, felvették a külföldiek nyilvántartásába, továbbá erős és tartós kapcsolatok fűzik Belgiumhoz, mivel családjával 12 éve ott tartózkodik, azon sajátos körülmény mellett, hogy e külföldi személy olyan harmadik ország állampolgára, amely az Európai Unióhoz való csatlakozás hivatalos tagjelöltje?
            
         
               2.
            
            
               Összeegyeztethető-e az uniós joggal, és különösen az Európai Közösség létrehozásáról szóló szerződés 234. cikkével a Cour d’arbitrage-ról szóló, 1989. január 6-i különleges törvény 26. cikkének 4. §-a?